Belohinidae
Belohinidae – monotipinė plokštėtaūsinių (scarabaeoidae) antšeimio vabalų šeima, kuriai priskiriama viena gentis – Belohina ir viena rūšis – Belohina inexpectata. Endeminė rūšis, aptikta tik pietų Madagaskare. Aptikti tik 6 individai, kurie saugomi Paryžiaus muziejuje. Labai nedaug žinoma apie šių vabalų biologiją. Suaugę vabalai yra apie 10–15 mm ilgio, neskraidantys, juodi, išgaubti. Visi individai surinkti 1957 metų kovo mėnesį, tarp Ciombės ir Beloha miestų, po stipraus lietaus.